Diari Oficial de la Generalitat Valenciana


Sumari del DOGV 4698, del 24-02-2004 (2004/1332)

Informació pública de les bases que regiran el procediment selectiu per a proveir tres places d'auxiliar d'ajuda a domicili, integrades en la plantilla de personal laboral fix.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1332


Data del document
:   07-01-2004

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * treballador social
    * administració local
    * concurs administratiu

Informació pública de les bases que regiran el procediment selectiu per a proveir tres places d'auxiliar d'ajuda a domicili, integrades en la plantilla de personal laboral fix. [2004/M1332]
  
La Comissió de Govern, en sessió celebrada el dia 5 de desembre de 2003, va acordar aprovar les següents:
  
Bases que regiran el procediment selectiu per a proveir tres places d'auxiliar d'ajuda a domicili, integrades en la plantilla de personal laboral fix de l'Ajuntament de Benifaió.
  
Primera. Objecte
  
L'objecte de la convocatòria és la provisió de tres places d'auxiliar d'ajuda a domicili enquadrades en la plantilla de personal laboral fix d'este Ajuntament, grup E de titulació, segons l'article 25 de la Llei 30/1984, i que figura en l'oferta d'ocupació pública d'este Ajuntament de 2002 (BOE núm. 282, de data 25.11.2002).
  
Segona. Sistema de selecció
  
El sistema de selecció serà el concurs oposició lliure.
  
Tercera. Dotació de les places
  
La dotació de les places consistirà en les retribucions mensuals brutes de 501,97 euros, desglossades en el sou base corresponent al grup E, en la quantia que establisca la Llei de Pressuposts Generals de l'Estat, i respecte les retribucions complementàries, complement de destí del nivell 10 i 100,25 euros pel complement específic, segons imports indicats en el pressupost municipal de l'any 2003.
  
Quarta. Jornada de treball i funcions
  
La jornada de treball serà de 20 hores setmanals, distribuïdes per l'Alcaldia de dilluns a divendres, en horari de 09.00 a 13.00 hores. No obstant això, la corporació es reserva la facultat d'establir en l'horari modificacions que es consideren necessàries per al millor exercici del servici, segons les necessitats que sorgisquen, respectant, en tot cas, les normes legals aplicables a la jornada de treball.
  
 Les funcions consistiran, fonamentalment, en la prestació d'assistència a les persones o famílies necessitades, a fi d'aconseguir el major benestar físic, psíquic, social i afectiu i evitar en la mesura que es puga, l'ingrés en institucions i el desarrelament del seu entorn habitual.
  
Cinquena. Requisits dels aspirants
  
Per a ser admesos a la realització de les proves selectives els aspirants hauran de reunir els següents requisits referits a l'últim dia de presentació d'instàncies:
  
a) Posseir la nacionalitat espanyola o, d'acord amb el que establix la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Comunitat Europea, tindre la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què esta es troba definida en el tractat constitutiu de la Comunitat Europea.
  
b) Tindre complits 18 anys i no excedir de l'edat de jubilació, ambdues edats referides al dia en què finalitze el termini de presentació d'instàncies.
  
c) Estar en possessió del certificat d'escolaritat o equivalent, o en condicions d'obtindre'l en la data en què acabe el termini de presentació d'instàncies. En tot cas, l'aspirant haurà d'aportar l'equivalència mitjançant certificat expedit a l'efecte per l'administració competent en cada cas.
  
d) No patir malaltia ni defecte físic que impedisca l'exercici de les corresponents funcions. Els qui tinguen la condició de minusvàlids, hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant dictamen expedit, en data posterior a la publicació de les presents bases en el Butlletí Oficial de la Província de València i amb anterioritat a l'inici de les proves selectives, per un equip multiprofesional competent, conforme al que establix l'article 38.3 de la Llei 13/1982, de 7 d'abril.
  
e) No haver sigut separat mitjançant expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Els aspirants que resulten seleccionats se sotmetran al règim d'incompatibilitats vigent.
  
Sisena. Forma i termini de presentació d'instàncies
  
Les instàncies pera sol·licitar prendre part en la present convocatòria es dirigiran a l'alcaldessa presidenta de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es podrà utilitzar la instància model que es facilitarà a les oficines municipals situades a la plaça de l'Ajuntament, número 15, planta segona, de 09.00 a 14.00 hores, durant el termini de 20 dies naturals comptats a partir del següent al de la publicació d'esta convocatòria en el Boletín Oficial del Estado.
  
A la instància s'acompanyarà la següent documentació:
  
- Fotocòpia compulsada del document nacional d'identitat.
  
- Fotocòpia compulsada del títol acadèmic exigit.
  
- Còpia de l'ingrés de l'autoliquidació corresponent a la taxa per concurrència a les proves selectives que ascendix a la quantitat de 12,02 euros.
  
Setena. Admissió d'aspirants
  
Per a ser admesos a les proves selectives bastarà que els aspirants manifesten en les seues instàncies reunir totes i cada una de les condicions exigides en la base sisena, referides a la data d'expiració del termini de presentació d'instàncies.
  
Expirat aquell, per resolució, es declararà aprovada la llista d'admesos i exclosos. La dita resolució es publicarà en el Butlletí Oficial de la Província de València, Diari Oficial de la Generalitat Valenciana i al tauler d'edictes de l'Ajuntament, indicarà el termini de 10 dies per a esmena de defectes pels aspirants exclosos. Així mateix, en el dit termini es podrà presentar qualsevol reclamació pertinent pels interessats.
  
La publicació de la dita resolució serà determinant dels terminis a efectes de possibles impugnacions o recursos.
  
Els errors de fet podran esmenar-se en qualsevol moment, d'ofici o a petició dels interessats.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, es donarà publicitat d'això a través de la publicació al tauler d'edictes de l'Ajuntament o notificant individualment als directament afectats.
  
No obstant això, si per error material o una altra causa extraordinària algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment davant d'ell, mitjançant còpia de la sol·licitud segellada en l'oficina receptora, a proposta del tribunal reunit a l'efecte amb anterioritat al començament del primer exercici, fent-ho constar en acta i ho elevarà a l'Alcaldia que resoldrà definitivament sobre l'admissió o exclusió que ho comunicarà perquè en a coneixement i efectes al tribunal, notificació als interessats, quedant sense efecte l'exercici de l'aspirant en el cas que resultara exclòs.
  
En la mateixa resolució s'indicarà la composició dels membres del tribunal i s'indicarà el dia, lloc i hora de celebració del primer exercici de l'oposició.
  
Octava. Tribunal
  
El tribunal cridat a la selecció estarà constituït pels següents membres amb veu i vot:
  
President: el de la corporació o membre d'esta en qui delegue.
  
Secretària: la secretària general de la corporació o funcionari d'esta en qui delegue.
  
Vocals:
  
- Un representant de l'administració del Consell designat per la Conselleria de Justícia i Administracions Públiques.
  
- Un funcionari de carrera o personal laboral fix de l'Ajuntament amb titulació igual o superior a la requerida per a les places que es convoquen nomenat pel president de la corporació.
  
- L'assistenta social d'este Ajuntament amb contracte laboral indefinit.
  
- Un representant del personal de l'Ajuntament de titulació igual o superior a la requerida per a la plaça que es convoca, designat pel Comité d'Empresa de l'Ajuntament.
  
- Un representant proposat conjuntament per les organitzacions sindicals representades en la Comissió Negociadora del Personal Laboral, de titulació igual o superior a la requerida per a la plaça que es convoca.
  
 La designació dels membres del tribunal inclourà la dels respectius suplents.
  
Als efectes del que disposa l'annex IV del Reial Decret 462/2002, de 24 de maig, el tribunal que actue en esta prova selectiva tindrà la categoria tercera de les indicdes en aquell. El tribunal no podrà constituir-se ni actuar sense l'assistència com a mínim de la meitat dels seus membres titulars o suplents indistintament, i serà necessària, en tot cas, la del president i del secretari o dels que els substituïsquen.
  
De la mateixa manera podran nomenar-se assessors del tribunal quan per raó de les proves o altres circumstàncies així ho aconsellen, el tribunal mitjançant el seu president podrà disposar la incorporació a este, amb caràcter temporal, d'assessors per a col·laborar en el desenvolupament del procés selectiu sota la direcció del tribunal tenint la consideració de vocals. El seu nomenament, si s'escau, es publicarà conjuntament amb el dels altres membres del tribunal.
  
Les decisions es prendran per majoria de vots dels membres presents, i resoldrà, en cas d'empat, el vot del qui actue com a president.
  
Els membres del tribunal podran ser recusats pels aspirants de conformitat amb el que disposa l'article 28 de la Llei de Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de l'oposició s'anunciaran en la publicació de la resolució que aprove la llista d'admesos i exclosos a què fa referència la base setena.
  
Deu. Orde d'intervenció dels aspirants. Identificació
  
Els aspirants seran convocats per a cada exercici en crida única. Excepte casos de força major, degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat determinarà automàticament el decaïment del seu dret a participar en el mateix exercici i en els successius, quedant, en conseqüència, exclòs del procediment selectiu.
  
L'orde d'intervenció dels aspirants en aquells exercicis que no es poden realitzar conjuntament, es determinarà per l'orde alfabètic dels cognoms.
  
El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.
  
Onze. Relació d'aprovats en la fase d'oposició i presentació dels mèrits a valorar en la fase de concurs
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris han de passar a la fase de concurs, els quals hauran de presentar en sobre tancat i amb la corresponent llegenda identificadora, en el termini de 10 dies hàbils, la documentació acreditativa dels mèrits a valorar en la fase de concurs.
  
Dotze. Relació definitiva d'aprovats i constitució de borsa de treball
  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per orde de puntuació total, i se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació. Resoltes les possibles al·legacions i esmenes, el tribunal farà pública la relació definitiva d'aspirants aprovats, si n'hi ha, per rigorós orde de puntuació aconseguida, elevarà la dita relació a l'Alcaldia Presidència i li remetrà, així mateix, l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants que el de places convocades.
  
No obstant això, els aspirants que hagen superat els exercicis de l'oposició i no siguen seleccionats per a ser contractats, compondran una borsa de treball d'auxiliars d'ajuda a domicili en previsió de possibles contingències, vacants, baixes, etc., en què les crides es duran a terme per orde de puntuació.
  
Els integrants de la borsa seran cridats per rigorós orde puntuació. No obstant això, la renúncia al nomenament per a cobrir un lloc de treball, en qualsevol de les crides, implicarà que aquell que dessistica passe a l'últim lloc de la borsa de treball.
  
En cas de finalitzar la vigència del contracte sense completar el període d'un any de servicis, el personal contractat podrà obtindre un altre o altres successius fins a completar el dit període. Finalitzada la vigència del contracte i una vegada aconseguit o superat el dit període d'un any, no es podrà obtindre un nou contracte fins que no s'haja exhaurit la llista i, si és procedent, li corresponga un novament per torn.
  
La present borsa anul·la les constituïdes anteriorment de la mateixa especialitat i tindrà una vigència de tres anys des de la seua formació.
  
Tretze. Presentació de documents
  
Els aspirants proposats pel tribunal, hauran d'aportar davant de la corporació dins del termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena de la present convocatòria:
  
- Certificat de naixement.
  
- Fotocòpia del DNI acompanyada de l'original per a compulsar-lo.
  
- Certificat mèdic oficial acreditatiu de no patir malaltia ni defecte físic que li impossibilite per al normal exercici de la funció.
  
- Declaració jurada de no haver sigut separat, mitjançant expedient disciplinari, del servici de l'estat, comunitats autònomes, o administració local, ni trobar-se inhabilitat penalment per a l'exercici de funcions públiques.
  
- Original i fotocòpia per a compulsar del títol acadèmic exigit.
  
- Declaració jurada de no trobar-se sotmés a cap causa d'incompatibilitat o incapacitat.
  
Els aspirants proposats que tinguen la condició de funcionaris de carrera, o de personal laboral al servici d'este Ajuntament, quedaran exempts de justificar documentalment les condicions generals a què es referix la base cinquena que ja hagueren sigut provades per a obtindre el seu anterior nomenament o la subscripció de contracte laboral. En el primer supòsit, s'haurà de presentar original i fotocòpia per a compulsar el nomenament com a funcionaris de carrera i títol acadèmic exigit.
  
Els que dins del termini indicat i excepte cas de força major, no presenten la documentació no podran subscriure el corresponent contracte laboral, donant lloc a la invalidesa de l'actuació de l'interessat i la nul·litat subsegüent dels actes del tribunal respecte a este, sense perjuí de la responsabilitat en què puga haver incorregut per falsedat en la instància.
  
En el cas que l'aspirant fora exclòs per no-presentació o falsedat en la documentació, així com en els supòsits d'incompareixença o renúncia a la contractació, el tribunal podrà proposar addicionalment la inclusió, en el mateix nombre dels exclosos, d'aquells que havent superat les proves estiguen fora pel límit establit en la base primera.
  
Catorze. Contractació i període de prova
  
Complits els requisits precedents, i en el termini de 20 dies, se subscriurà contracte laboral de duració indeterminada amb els aspirants proposats, segons el que establix l'article 14 de l'Estatut dels Treballadors.
  
Els aspirants proposats que no hagen exercit les mateixes funcions sota qualsevol modalitat de contractació laboral, hauran de superar un període de prova de dos mesos, de conformitat amb el que disposa l'article 14 de l'ETT. Per a l'avaluació del treball realitzat durant el període de prova es constituirà una comissió d'avaluació composta pel president, la secretària i l'assistenta social amb contracte de duració indefinida, com a membres del tribunal qualificador, la qual es reunirà a la finalització del període de prova a fi de proposar a l'Alcaldia la continuïtat o la rescissió dels contractes dels aspirants aprovats. En cas de no proposar-se la rescissió del contracte s'entendrà que el contingut de la proposta és la continuïtat.
  
La proposta de rescissió del contracte, si és procedent, haurà de justificar-se en la falta de capacitat per a l'exercici del lloc de treball manifestada per rendiment insuficient i que impedisca realitzar amb eficàcia les funcions atribuïdes al lloc. La dita proposta de rescissió es posarà en coneixement de l'Alcaldia, la qual la traslladarà al comité d'empresa a fi que evacue informe, si ho considera oportú. A la vista del citat informe, si és emés, l'Alcaldia adoptarà la resolució corresponent.
  
Quinze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon orde del procés selectiu en tot el que disposen les presents bases.
  
Setze. Normativa i recursos
  
La convocatòria es regirà, en el que no disposen estes bases, pel que establix la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors; Decret Legislatiu de 24 d'octubre de 1985, pel qual s'aprova el Text Refós de la Llei de la Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana; Reial Decret 364/1995, de 10 de març, i la resta de disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.
  
Dèsset. Publicitat.
  
Les presents bases es publicaran al tauler d'anuncis municipal, en el Butlletí Oficial de la Província de València i en el Diari Oficial de la Generalitat Valenciana, i l'extracte de la convocatòria en el Boletín Oficial del Estado.
  
Díhuit. Exercicis de l'oposició
  
Els aspirants hauran de superar dos exercicis:
  
Primer exercici. Obligatori i eliminatori: consistirà en la contestació d'un qüestionari de preguntes curtes o tipus test, relacionades amb les matèries que componen el temari de l'oposició, en el temps màxim de 30 minuts.
  
Segon exercici. Obligatori i eliminatori: consistirà en la realització d'una prova pràctica, que podrà descompondre's en diversos supòsits, referida a les tasques pròpies dels llocs de treball objecte de la present convocatòria, a desenvolupar en el temps màxim que estipule el tribunal qualificador.
  
Dènou. Qualificació dels exercicis
  
Cada u dels exercicis es qualificarà de 0 a 10 punts i serà necessari obtindre, per a superar-los, un mínim de 5 punts.
  
La puntuació final s'obtindrà sumant les puntuacions obtingudes en cada u dels dos exercicis.
  
Vint. Fase de concurs
  
Consistent en la valoració dels mèrits següents:
  
1.1. Experiència professional específica: es valorarà en funció del temps treballat en l'administració pública o en empreses privades; este apartat es valorarà amb un màxim de 4 punts.
  
S'atorgarà 1 punt per any complet de servicis en actiu realitzant funcions semblants a les de les places convocades.
  
Només seran tinguts en compte els certificats de servicis prestats en entitats privades, si en ells estan clarament identificats el nom i cognoms i el càrrec de la persona que els firma, i a més, consta una direcció i número de telèfon de l'entitat que els emet.
  
1.2. Aptituds per al lloc de treball. Cursos de formació i perfeccionament específics:
  
Es valoraran fins a un màxim de 2 punts els cursos de formació i perfeccionament específics, relacionats directament amb les places convocades. La valoració de cada curs s'efectuarà en funció de la duració, d'acord amb la següent escala:
  
a) De 100 o més hores: 2 punts.
  
b) De 75 o més hores: 1,50 punts.
  
c) De 50 o més hores: 1 punt.
  
d) De 25 o més hores: 0,50 punts.
  
e) De 15 o més hores: 0,15 punts.
  
Només es valoraran estos cursos si són convocats i organitzats per la universitat, instituts o centres oficials o altres entitats, sempre que en este últim cas estiguen homologats pel corresponent organisme públic.
  
1.3.Titulació complementària: es valorarà amb 1 punt la possessió del títol d'Auxiliar de Clínica.
  
1.4.Coneixements del valencià: d'acord amb el que establix la Junta Qualificadora de Coneixements del Valencià.
  
Nivell oral 0,40 punts
  
Nivell elemental 0,90 punts
  
Nivell mitjà 1,30 punts
  
Nivell superior 1,75 punts
  
En el supòsit d'estar en possessió de distints nivells de coneixements, només es valorarà el títol de nivell superior.
  
 1.5. Entrevista. Es valorarà fins a un màxim de 3 punts l'entrevista realitzada pel tribunal qualificador amb cada u dels aspirants a fi d'apreciar els coneixements sobre les funcions a desenvolupar en les places que són objecte d'esta convocatòria. La dita entrevista es realitzarà en idioma valencià i tindrà una duració màxima de 10 minuts, i podrà versar sobre els aspectes que el tribunal desitge aprofundir del curriculum vitae de l'aspirant.
  
Determinada la puntuació obtinguda per cada aspirant en cada u dels apartats, se sumaran a l'efecte de fixar la puntuació total d'esta fase.
  
Vint-i-una. Qualificació definitiva
  
La puntuació final s'obtindrà sumant les puntuacions obtingudes en la fase de concurs i en la d'oposició, sense que, en cap cas, la puntuació obtinguda en la fase de concurs servisca per a poder superar la fase d'oposició.
  
En els supòsits de puntuacions iguals, els empats es dirimiran atenent a la major puntuació obtinguda en la fase d'oposició i si persistix l'empat, este es dirimirà per la major puntuació aconseguida en els distints apartats del barem del concurs, pel mateix orde en què figuren relacionats.
  
ANNEX
  
Programa temari.
  
Tema 1. La Constitució espanyola de 1978: principis generals.
  
Tema 2. L'Estatut d'Autonomia valencià. Les Corts Valencianes. El Consell.
  
Tema 3. Organització municipal. L'Ajuntament en Ple. L'alcalde. La Comissió de Govern. Les comissions informatives.
  
Tema 4. El personal al servici de les corporacions locals. El personal laboral.
  
Tema 5. La Llei de Servicis Socials a la Comunitat Valenciana: objecte, competències de les administracions locals.
  
Tema 6. El servici d'ajuda a domicili: objectius, usuaris.
  
Tema 7. Funcions generals de l'auxiliar domiciliària.
  
Tema 8. Nocions d'higiene en les persones dependents en el programa SAD: finalitat, normes a tindre en compte.
  
Tema 9. Necessitats i problemàtica de les persones majors.
  
Tema 10. Tipologia de centres de persones majors. Característiques dels usuaris.